Sog‘liqni saqlash vazirligi O‘zbekistonda yana 13 kishiga koronavirus infeksiyasidan zararlanish tashxisi qo‘yilgani haqida xabar berdi. «2020 yil 3 may soat 23:00 holatiga ko‘ra, O‘zbekistonda koronavirus infeksiyasi qayd etilganlar soni 2149 nafarni tashkil qilmoqda», deyiladi vazirlik xabarida. So‘nggi 13 kunda ijobiy tendensiya kuzatilmoqda - bu oraliqdan 12 kunda tuzalganlar soni yangi holatlar sonidan ko‘p bo‘lgan, faqat 30 aprel kuni ikki holat ham teng bo‘lgan. 2 may kuni jami 32ta yangi zararlanish holati qayd etilgan, 59 nafar bemor sog‘aygandi. 3 may kuni 31ta yangi zararlanish holati qayd etildi va jami 48 kishi sog‘aydi. Ayni vaqtgacha jami 1319 kishi kasallikdan sog‘aygan, 10 bemor vafot etgan, shifoxonalarda 820 kishi davolanmoqda.